
[bookmark: _Toc326588482]

[bookmark: _Toc209014748][bookmark: _Toc384208146]INDLEDNING 

DSV har søgt om miljøgodkendelse til to eksisterende lagre med oplag af kemikalier på Hedelandsvej 28A og 28B, 2640 Hedehusene. Lagerbygningerne er taget i brug i hhv. marts 2020 og februar 2022. DSV driver transport- og logistikvirksomhed herunder opbevaring og transport af gods for eksterne kunder.

DSV søger miljøgodkendelse, idet der tilbydes opbevaring af kemikalier, som er mærkningspligtige i henhold til CLP-forordningen. Det er fx kemikalier, der kan være brandfarlige, ætsende eller med anden faremærkning.  


[bookmark: _Toc209014749]AFGØRELSE OG VILKÅR

Godkendelsen meddeles i henhold til § 33, stk. 1 i miljøbeskyttelsesloven[footnoteRef:1].  [1:  Lovbekendtgørelse nr. 1093 af 11. oktober 2024 om miljøbeskyttelse] 


Virksomheden er ansvarlig for, at indretning og drift sker i overensstemmelse med det, der er beskrevet i virksomhedens ansøgningsmateriale (se bilag 1), supplerende materiale, der er fremsendt til kommunen, samt det der fremgår af miljøgodkendelsens vilkår. 

Godkendelsen gives på følgende vilkår:

[bookmark: _Toc209014750][bookmark: _Toc326588484][bookmark: _Toc384208151]1. Generelt

1.1. En kopi af denne godkendelse skal til enhver tid være tilgængelig på virksomheden for de personer, der har ansvaret for virksomhedens indretning og drift. Driftspersonalet skal være orienteret om godkendelsen. 

1.2. Ved driftsophør skal virksomheden forinden orientere tilsynsmyndigheden herom og træffe de nødvendige foranstaltninger for at undgå forureningsfare og for at efterlade stedet i tilfredsstillende tilstand.

1.3. Hvor der i vilkårene anvendes betegnelsen "befæstet areal" menes en fast belægning, der giver mulighed for opsamling af spild og kontrolleret afledning af nedbør. Hvor der i vilkårene anvendes betegnelsen "tæt belægning" menes en fast belægning, der i løbet af påvirkningstiden er uigennemtrængelig for de forurenende stoffer, der håndteres på arealet.

1.4. Godkendelsen bortfalder, hvis den ikke udnyttes senest 2 år efter, at den er meddelt.


2. [bookmark: _Toc209014751]Indretning og drift

2.1. Virksomheden skal have en nedskreven driftsinstruks vedr. modtagelse, oplagring, omlastning og omemballering af flydende produkter. Instruksen skal være kendt af personalet. 

2.2. Olie og kemikalier skal opbevares i tætte, lukkede beholdere, der er markeret, så det er tydeligt, hvad de indeholder. Beholderne skal til en hver tid opbevares på tæt belægning, og så der ikke er risiko for forurening af jord, grundvand, overfladevand og kloak. 

2.3. Oplaget jf. vilkår 2.2 skal sikres mod påkørsel, og placeres så uvedkommende ikke har adgang til det.

2.4. Omlastning, omemballering og sortering af beholdere med olie og kemikalier, må kun foregå på tæt belægning. 

2.5. Der må ikke foregå omhældning eller aftapning af olie og kemikalier. 



3. [bookmark: _Toc209014752]Risikobekendtgørelsen

3.1. Virksomhedens oplag må på intet tidspunkt være omfattet af bilag 1 i risikobekendtgørelsen[footnoteRef:2].  [2:  Bekendtgørelse nr. 372 af 25. april 2016 om kontrol med risikoen for større uheld med farlige stoffer
] 


3.2. Virksomheden skal have et lagerstyringssystem til kontrol af, at oplaget ikke overskrider tærskelværdierne og risikokvotienten, der er fastsat i risikobekendtgørelsen. Virksomheden skal til enhver tid kunne redegøre for, at oplagsmængderne er i overensstemmelse med vilkår 3.1.

3.3. Virksomheden skal orientere kommunen, når oplaget udgør 80 % eller mere af de tilladte mængder jf. vilkår 3.1.  
4. [bookmark: _Toc209014753]Støj

4.1. [bookmark: _Hlk198208566]Virksomhedens bidrag til støjbelastningen angivet som det ækvivalente, korrigerede støjniveau i dB(A) må uden for virksomhedens skel i intet punkt i de nedenfor anførte områder overstige værdierne angivet i tabel 1.

	Tabel 1
	Område 


	Erhvervsområde mod nord omfattet af lokalplan 4.41





dB(A)
	Hedeland, rekreativt område i landzonen mod syd





dB(A)

	Boligområde i landzonen mod vest (Østre Vindingvej) samt boliger i byzonen mod nord beliggende på Hovedgaden 527 
og 529

dB(A)
	Erhvervsområde udlagt til let industri mod øst omfattet af kommuneplan-ramme 3.E.12



dB(A)

	

Man - fre

	Kl.

7-18

	70
	55
	55
	60

	
Lørdag
	
 7-14

	
	
	
	

	Man - fre

	18-22

	70
	55
	45
	60

	
Lørdag

	
14-22

	
	
	
	

	
Søn- og helligdage


	
07-22
	
	
	
	

	Alle dage
	22-7

	70
	55
	40
	60

	Maksimalværdien* af støjniveauet om natten
	-
	55  
	55
	-



Grænseværdierne i tabel 1 skal overholdes inden for følgende referencetidsrum: 
	Ugedag
	Periode
	Referencetidsrum
(timer)

	Mandag - fredag
	07.00 – 18.00
	8

	Lørdag
	07.00 – 14.00
	7

	Lørdag
	14.00 – 18.00
	4

	Alle aftener
	18.00 – 22.00
	1

	Alle nætter
	22.00 – 07.00
	½

	Søn- og helligdage
	07.00 – 18.00
	8


Maksimalværdien* er dog en øjebliksværdi og måles med tidsvægtning FAST.

	



5. [bookmark: _Toc209014754]Luftforurening

5.1. Virksomheden må ikke give anledning til lugt- eller støvgener uden for virksomhedens område, som efter tilsynsmyndighedens vurdering er væsentlige for omgivelserne. 

5.2. Afkast skal være opadrettede og føres mindst 1 meter over tagryg på det tag, hvor afkastet er placeret.

6. [bookmark: _Toc209014755]Affald
 
6.1. Farligt affald skal opbevares under overdækning i form af tag, presenning eller lignende og beskyttet mod vejrlig på en tæt belægning. Oplagspladsen skal være indrettet således, at spild kan holdes inden for et afgrænset område og uden mulighed for afløb til jord, grundvand, overfladevand eller kloak. Området skal kunne rumme indholdet af den største beholder, der opbevares.

7. [bookmark: _Toc209014756]Beskyttelse af jord, grundvand og overfladevand

7.1. Tætte belægninger og befæstede arealer skal være i god vedligeholdelsesstand. Utætheder skal udbedres så hurtigt som muligt, efter at de er konstateret.

7.2. Spild af olie og kemikalier (herunder grus, savsmuld eller lignende anvendt til opsugning) skal opsamles straks og opbevares og bortskaffes som farligt affald. Der skal til enhver tid forefindes opsugningsmateriale på virksomheden.

7.3. Hvis der opstår risiko for, at spild af olie eller kemikalier kan nå et afløb, skal afspærringsventil fra regnvandssøen straks lukkes. 

7.4. I tilfælde af brand skal afløbsventil fra regnvandssøen straks lukkes med henblik på opsamling af slukningsvand på virksomheden. Slukningsvand skal bortskaffes efter kommunens anvisninger.

7.5. Overjordiske tanke til fyringsolie og motorbrændstof skal sikres mod påkørsel. Påfyldningsstudse og aftapningshaner (aftapningsanordninger) for olieprodukter, herunder motorbrændstof, skal placeres inden for konturen af en tæt belægning med kontrolleret afledning af afløbsvandet.

8. Driftsforstyrrelser

8.1. Virksomheden skal have en instruks for indsats i tilfælde af driftsforstyrrelser eller uheld, som medfører væsentlig forurening eller indebærer fare herfor.

8.2. Sandfang, olieudskillere og kloakbrønde skal tømmes straks i tilfælde af, at spild af olie og kemikalier er ledt hertil. 


9. [bookmark: _Toc209014757]Egenkontrol

9.1. Virksomheden skal på kommunens forlangende dokumentere, at vilkår 4.1 er overholdt. Kommunen kan maksimalt forlange dokumentationen én gang årligt. 

Dokumentation skal ske i form af målinger og/eller beregninger, der udføres som ”Miljømåling – ekstern støj” og i overensstemmelse med Miljøstyrelsens retningslinjer for måling og beregning af ekstern støj fra virksomheder. 

Målingerne/beregningerne skal foretages af et laboratorium, der er akkrediteret af DANAK, SWEDAC eller andre akkrediterede organer godkendt af EAL (European Cooperation for Accrediation of Laboratories) til at udføre ”Miljømåling – ekstern støj” eller laboratorier, der beskæftiger personer, som er certificeret af Miljøstyrelsens Referencelaboratorie til at udføre disse målinger. 

Dokumentationen skal senest 2 måneder efter, at kravet er fremsat, sendes til kommunen med oplysninger om driftsforholdene under målingen. 

Hvis støjgrænserne ved måling eller beregning konstateres overskredet, skal virksomheden gennemføre yderligere støjdæmpende tiltag og derefter lade udføre nye støjberegninger til dokumentation for overholdelse af støjvilkårene. 



9.2. Virksomheden skal hvert kvartal foretage en beregning af risikokvotienten på baggrund af et dataudtræk, der viser lagerbeholdningen af alle mærkningspligtige varer. Opgørelsen skal tage udgangspunkt i lagerbeholdningen på den sidste hverdag i det pågældende kvartal. Dokumentation for beregningen skal indsendes til kommunen senest 1 måned efter beregningen er foretaget. Dokumentationen skal opbevares i minimum 5 år. 

9.3. Når der er forløbet 1 år kan kommunen nedsætte frekvensen for indsendelse af dokumentation jf. vilkår 9.2. 

9.4. Virksomheden skal løbende og mindst 1 gang årligt gennemføre en kontrol for revner, lunker og andre skader af befæstede arealer og tætte belægninger. Utætheder skal udbedres, så hurtigt som muligt efter at de er konstateret. Tilsynsmyndigheden kan kræve, at virksomheden lader en uvildig sagkyndig foretage kontrollen, dog højst 1 gang hvert tredje år.

9.5. Virksomheden skal minimum hvert halve år foretage eftersyn og funktionsafprøvning af ventil ved udløb fra regnvandssøen (ovalt bassin). Såfremt der konstateres fejl ved funktionsafprøvningen, skal fejlen straks udbedres, og der skal foretages en ny funktionsprøvning. 

9.6. Virksomheden skal mindst 1 gang årligt foretage eftersyn og funktionsafprøvning af: 

· afspærringsventil ved sandfang på påfyldningspladsen 
· alarm for lækageovervågning af dieselrør

Såfremt der konstateres fejl i forbindelse med funktionsafprøvningen, skal der straks foretages udbedring af fejlen, og der skal foretages en ny funktionsafprøvning. 

Driftsjournal

9.7. Virksomheden skal føre en driftsjournal med angivelse af:

· Dato for og resultat af inspektioner samt eventuelt foretagne udbedringer af befæstede arealer og tætte belægninger.

· Dato for og resultat af eftersyn og funktionsafprøvning af:

·  ventil ved udløb fra regnvandssø
· afspærringsventil ved sandfang
· alarm for lækageovervågning

Driftsjournalen skal opbevares på virksomheden i mindst 5 år og skal være tilgængelig for tilsynsmyndigheden.



[bookmark: _Toc209014758]LOVGRUNDLAG

Virksomheden har den 20. december 2024 ansøgt om miljøgodkendelse til to lagre med oplag af mærkningspligtige kemikalier. Der er indsendt supplerende oplysninger den 30. juni og den 19. december 2025.

Virksomhedens aktiviteter er omfattet af listepunkt D201 i godkendelsesbekendtgørelsen[footnoteRef:3]: [3:  Bekendtgørelse nr. 1027 af 2. september 2024 om godkendelse af listevirksomhed] 


Virksomheder, der ved fysiske processer fremstiller organiske eller uorganiske kemiske stoffer, produkter eller mellemprodukter, herunder enzymer, hvor fremstillingen kan give anledning til væsentlig forurening.

Oplag af flydende organiske eller uorganiske kemiske stoffer, produkter eller mellemprodukter, herunder enzymer, hvor oplaget kan give anledning til væsentlig forurening, bortset fra flydende kvælstofholdige gødningsstoffer.

[bookmark: _Toc209014759]Miljøkonsekvensvurdering
[bookmark: _Toc326588485]
Høje-Taastrup Kommune har gennemført screening af projektet efter kriterierne i miljøvurderingslovens bilag 6 og vurderer, at det ansøgte projekt er gennemført uden væsentlige miljøpåvirkninger. Derfor skal projektet ikke miljøkonsekvensvurderes. Afgørelsen er truffet efter § 21 i miljøvurderingsloven[footnoteRef:4]. [4:  Lovbekendtgørelse nr. 4 af 3. januar 2023 om miljøvurdering af planer og programmer og af konkrete projekter] 


[bookmark: _Toc209014760]Habitatvurdering 

International naturbeskyttelse
Nærmeste Natura2000-område er Roskilde Fjord, som ligger ca. 5 km vest for området med lagerhallerne. Vasby- og Sengeløse Mose ligger mere end 6 km nordøst for projektområdet. 

Udpegningsgrundlaget er en række naturtyper, herunder rigkær, tidvis våd eng og skovbevokset tørvemose samt arterne skæv vindelsnegl, sumpvindelsnegl og stor vandsalamander. 

Overfladevand fra området med lagerhallerne ledes til nedsivningsgrøfter og ved store nedbørsmængder videre til Hedeland. Ejendommen ligger i vandoplandet til Køge Bugt og afvander således ikke mod nord til Vasby- og Sengeløse Mose eller Roskilde Fjord.

På grund af afstanden og de hydrologiske forhold samt projektets karakter vurderer Høje-Taastrup Kommune, at det konkrete projekt, hverken i anlægsfase eller driftsfase, vil kunne påvirke Natura2000-områder væsentligt. Der skal således ikke foretages en nærmere konsekvensvurdering af projektets virkning på Natura2000-områderne under hensyn til bevaringsmålsætningen for det pågældende område.

Bilag IV-arter
Der er i 2019 fundet bilag IV-arterne stor vandsalamander i et bassin ca. 150-200 meter nord for området, hvor de to lagerhaller er etableret, og spidssnudet frø i et område ca. 350 meter syd for. 

Lagerhallerne er placeret på et udgravet grusgravsareal, hvor der har været løbende aktivitet indtil etableringen af lagerhallerne. Der har ikke været opstået vegetation på arealet inden etableringen. Syd for ligger et moseareal. 

Der var en kvadratisk, dyb sø med stejle kanter. Den var omkranset af en bevoksning af pil og med lidt bredbladet dunhammer og tagrør i kanten af søen. Der var i forbindelse med kommunens undersøgelse af padder i 2011 fundet ynglende Lille Vandsalamander. Kommunen meddelte i 2019 dispensation fra § 3 til at nedlægge vandhullet mod at der blev etableret to erstatningsvandhuller sydfor på Hedelands areal. Det er kommunens vurdering, at der ikke har været vandringsveje for padder ind over arealet, da der som nævnt er tale om en meget stor grusplads, som padderne næppe har kunnet passere.   

På baggrund af arealets tilstand inden etableringen af lagerhallerne er det kommunens vurdering, at der ikke var egnede yngle- eller rasteområder for padder omfattet af habitatdirektivets bilag IV inden for området med lagerhallerne.

I forbindelse med ejendommens drift er der tale om lagerhaller, hvor der kører lastbiler til fra nord. Alle lastbiler kører til lagerhallerne fra vest og dermed i stor afstand til ynglelokaliteten for Stor Vandsalamander. Der er ingen kørsel eller parkering syd for den sydligste lagerhal, der er ca. 500 meter lang, og således fungerer som barriere mod naturområdet Hedeland mod syd. Selve aktiviteterne med oplagring sker inde i hallerne. Det er kommunens vurdering, at driften ikke påvirker padder omfattet af bilag IV, da der ikke har været vandringsveje inden for området, og hele området er befæstet og dermed uden værdi for padderne.   

Kommunen har ikke kendskab til forekomst af Markfirben i kommunen. Nærmeste kendte fund er i Roskilde Kommune godt 6,5 km mod sydvest. Området, hvor lagerhallerne er etableret, bestod af store flader med gruset jord uden egnet vegetation til læ, skjul og termoregulering. Der var løbende aktiviteter på arealet med bl.a. kørsel med store maskiner, ommøblering af jord/grus mv. indtil lagerhallerne blev etableret. 

Det er således kommunens vurdering, at området var for forstyrret og uden tilstedeværelse af en række af de kerneelementer, der kendetegner velegnede Markfirbenhabitater, til at området kunne udgøre et egnet yngle- eller rasteområde for Markfirben.

Der var ligeledes ingen egnede strukturer som bygninger eller træer, der kunne være yngle- eller rasteområder for flagermus.

Samlet set er det således kommunens vurdering, at etableringen af lagerhallerne ikke har påvirket yngle- eller rasteområder for arter omfattet af habitatdirektivets bilag IV.
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   

[bookmark: _Toc209014761]MILJØTEKNISK VURDERING
[bookmark: _Toc384208152]
[bookmark: _Toc209014762]Beliggenhed og planforhold

Virksomheden ligger i byzone og er omfattet af kommuneplanens rammeområde 3.E.11, der udlægger området til erhvervsområde for virksomheder med særlige beliggenhedskrav samt transport- og logistikvirksomheder med store mængder tung transport og andre støjende aktiviteter. Området er en tidligere grusgrav, som er færdigudgravet. 

Virksomheden er derudover omfattet af delområde E i lokalplan 4.41, der udlægger området til virksomheder med væsentlig miljøbelastning af området. Der kan placeres virksomheder, der hører under klasse 7 efter Håndbog[footnoteRef:5] om Miljø og Planlægning. Der må ikke placeres virksomheder, der indebærer risiko for grundvandsforurening.  [5:  Håndbog om Miljø og Planlægning, bolig og erhverv i byerne, Miljøstyrelsen og Naturstyrelsen, 2004] 


[bookmark: _Toc209014763]Indretning og drift

Virksomheden består af 2 højlagre med reolsystemer til opbevaring af forskellige former for gods herunder mærkningspligtige kemikalier. Virksomheden har ansøgt om godkendelse til oplag af 2.000 ton mærkningspligtige stoffer.  

Lagerhal 1 er beliggende på matrikel 76c, Marbjerg By, Fløng og består af en bygning på 47.593 m2.
Lagerhal 2 er beliggende på matrikel 76b, Marbjerg By, Fløng og består af en bygning på 99.275 m2.

Begge haller er opdelt i mindre lagerafsnit hver på omkring 8.000 m2. I hvert afsnit er der 1.200 pallepladser i lagerreoler og 2.400 m2 frit gulvareal. I lagerhal 2 er der indrettet køle- og frostrum. Der er installeret et køleanlæg, der er baseret på CO2 som kølemiddel. 

Der er indrettet særskilt lagerafsnit til opbevaring af brandfarlige produkter. Dette afsnit er godkendt til opbevaring af 250.000 oplagsenheder brandfarlig væske klasse I-2 og II-2.  

Alt gods ankommer med lastbil til én af de to lagerhaller hvor det aflæsses via portsluser. Godset håndteres med eldrevne trucks og placeres i et af lagerafsnittene. Fra lagerafsnittene plukkes gods der pakkes på lastbilerne til videre distribution. 

[bookmark: _Hlk219898443]Nødgeneratorer
Der er opstillet 5 nødgeneratorer forskellige steder på virksomheden. Nødgeneratorerne har en mindre indbygget dieseltank og starter kun op i tilfælde af strømsvigt. I bilag 2 ses oversigtskort og tekniske data herunder tankstørrelse. De er ikke omfattet af Gasmotorbekendtgørelsen[footnoteRef:6], da de anvendes mindre end 500 driftstimer om året. I tabel 2 ses placering og indfyret effekt for generatorerne. Det ses at nr. 2, 3 og 5 har en indfyret effekt, der er større end 1 MW, og disse er derfor omfattet af den til enhver tid gældende MCP-bekendtgørelse[footnoteRef:7].  [6:  Bekendtgørelse nr. 1473 af 12. december 2017 om begrænsning af emission af nitrogenoxider og carbonmonooxid fra motorer og gasturbiner]  [7:  Bekendtgørelse nr. 1408 af 27. november 2023 om miljøkrav for mellemstore fyringsanlæg] 

For nuværende betyder det, at nødgeneratorerne er omfattet af krav om præstationsmåling efter 1.500 driftstimer eller hvert 5. år.

Tabel 2: Oversigt over nødgeneratorer
	[bookmark: _Hlk219984903]ID
	Placering
	Anlæg
	Effekt i KVA
	Effekt i kW
	Indfyret effekt i 
kW

	1
	Hedeland 1
	FG Wilson P200
	200
	160
	480

	2
	Hedeland 2
	Green Power GP560
	500
	400
	1.200

	3
	Hedeland 2
	Green Power GP1120
	1022
	818
	2.454

	4
	Hedeland 2
	Green Power GP410
	373
	298
	894

	5
	Hedeland 2
	Genmac Orion G640SS
	640
	512
	1.536




Driftstider
Lagrene har åbent døgnet rundt.
[bookmark: _Toc326588487][bookmark: _Toc384208154]
Hovedparten af til- og frakørsel med lastbiler sker på hverdage i tidsrummet kl. 07-18. Kørsel i mindre omfang kan forekomme udenfor dette tidsrum samt i weekender. 

Trafik
Der ankommer ca. 100 lastbiler pr dag. Til- og frakørsel sker via Hedelandsvej, der ligger meget tæt på Holbækmotorvejen. Hovedparten af lastbiltrafikken til og fra lagrene sker via motorvejsnettet.  

På hverdage kommer der 80 – 90 personbiler, og i weekenden er det 10-15 personbiler. 
[bookmark: _Toc384208166]
Risikobekendtgørelsen

NIRAS har udført en beregning af risikokvotienten for at kontrollere om oplaget er omfattet af risikobekendtgørelsen[footnoteRef:8] som en kolonne 2-virksomhed, se bilag 3. Det fremgår af bilaget, at de oplagrede mængder er langt under tærskelværdierne for kolonne 2-virksomheder.  [8:  Bekendtgørelse nr. 372 af 25. april 2016 om kontrol med risikoen for større uheld med farlige stoffer] 


Risikokvotienten er beregnet ved brug af sumformlen fra risikobekendtgørelsen ud fra et øjebliksbillede af lagerbeholdningen på én bestemt dag. I beregningen indgår farlige stoffer inden for farekategorierne fysiske farer, sundhedsfarer og miljøfarer. Risikokvotienten skal være større end 1 for, at oplaget er omfattet af risikobekendtgørelsen. Beregningen viser, at risikokvotienten er 0,41, og oplaget er dermed ikke omfattet af risikobekendtgørelsen. I beregningen er der taget forbehold for, at der i lagerbeholdningen, på tidspunktet for beregningen, var 1161 kg af et ukendt stof, hvorfor det ikke er medtaget i beregningen. NIRAS vurderer, at det ikke er sandsynligt, at dette oplag kan bidrage med så stor en risikokvotient, at tærskelværdien for kolonne 2 overskrides. 

Virksomheden har efterfølgende fået et nyt it-system, der anvendes til løbende at holde kontrol med mængden af risikostoffer og sammenholde med tærskelværdierne for kolonne 2-virksomheder. Med det nye it-system vil der ikke forekomme produkter uden klassificering, og beregningen af risikokvotienten vil derfor være baseret på alle produkter, der oplagres. 

Der oplagres desuden også en større mængde stoffer, som ikke er omfattet af risikobekendtgørelsen. Ved beregningen af risikokvotienten var dette oplag på ca. 533 ton, mens oplaget omfattet af risikobekendtgørelsen var ca. 42 ton. 

[bookmark: _Toc209014764]Støj

Virksomheden ligger i et område, der er udlagt til virksomheder med støjende aktiviteter og store mængder tung trafik.

Nærmeste boliger ligger ca. 275 m mod vest i et område i landzonen med både boliger og erhverv. Kommunen fastsætter derfor støjgrænser for boligerne svarende til områder for blandet bolig og erhverv 55/45/40[footnoteRef:9] dB(A). [9:  Dag/aften/nat] 


Inden for virksomhedens eget lokalplanområde (4.41) mod nord fastsættes støjgrænsen til 70 dB(A) hele døgnet. Længere mod nord ligger to boliger på Hovedgaden 527 og 529. Boligerne ligger inden for lokalplan 4.24, der udlægger området til erhverv. Kommunen fastsætter derfor støjgrænser svarende til områder for blandet bolig og erhverv 55/45/40 dB(A) for de to boliger.

Mod øst ligger et område, der er udlagt til let industri i kommuneplanramme 3.E.12. Støjgrænserne fastsættes svarende til områder for erhverv på 60 dB(A) hele døgnet.

Mod syd ligger Hedeland, et rekreativt område, der er udlagt til regionalt natur- og fritidsområde. Området er omfattet af miljøzone omkring en risikovirksomhed. Der må inden for dette område ikke etableres rekreative arealer eller anden anvendelse, der er miljø- og risikofølsomt eller svært at evakuere. I nærområdet ligger også en knallertbane og Hedeland Veteranbane. Kommunen fastsætter støjgrænserne til 55 dB(A) hele døgnet idet, der er tale om et bynært rekreativt område, der er placeret tæt på industri og støjende fritidsaktiviteter. Området er derfor i forvejen påvirket af støj fra områderne rundt om. 

Lastbiler kommer hovedsageligt på hverdage indenfor dagperioden kl. 07-18. Lastbilerne bakker hen til portsluser hvor af- og pålæsning foregår med el-trucks. Al varehåndtering foregår indendørs eller i portsluser. Derudover er der opsat strømudtag til kølebiler for at undgå tomgangskørsel. Den sydligste lagerhal har kun porte mod nord og bygningen dæmper derfor støjen mod Hedeland. 

Trafik
Der ankommer 100 lastbiler om dagen til virksomheden. Virksomheden ligger i et område, hvor der i forvejen er meget trafik, og kommunen vurderer, at den oplyste trafikmængde ikke vil være til væsentlig gene for de nærmeste boliger. 

[bookmark: _Toc384208167][bookmark: _Toc209014765]Luftforurening

Der er udsugningsanlæg i lokalerne og afkast er ført 1 m over tag. Krav til udledning fra nødgeneratorer reguleres i MCP-bekendtgørelsen. Veje og pladser er enten asfalterede eller anlagt med belægningssten, så kørsel med lastbiler vil ikke give anledning til støvgener. 

[bookmark: _Toc209014766]Affald
[bookmark: _Toc384208169]
Der genereres affald i form af kasserede paller, pap og emballageplast mm. 

Farligt affald kan forekomme i forbindelse med spild eller uheld. Spild opsamles med opsugningsmateriale, der bortskaffes som farligt affald. Der er indrettet særskilt affaldsrum til affald og farligt affald.

[bookmark: _Toc209014767]Beskyttelse af jord, grundvand og overfladevand

Virksomheden ligger i et meget sårbart område, der både er ”område for særlige drikkevandsinteresser” og samtidig ligger i en tidligere grusgrav. I grusgraven er der ikke et jordlag til at beskytte grundvandet, og der skal derfor tages særligt hensyn til aktiviteter, der kan forurene jorden og grundvandet. 

Lagerhallerne anvendes kun til opbevaring, og der foretages ikke omhældning eller aftapning af kemikalier. Det er kun i tilfælde af uheld, fx hvis der tabes en emballage, at der kan ske spild eller i tilfælde af brand. Den største beholder, der opbevares, er på 1.000 liter. Alle gulve i lagerhallerne er udført med tæt beton, der er glittet. Flydende produkter opbevares kun på gulvet eller den nederste hylde for at mindske risikoen for spild, hvis en vare tabes under transport. 

I tilfælde af, at der går hul på en palletank, er der opsat spildkar til opbevaring af utætte palletanke. Derudover er der opsugningsmateriale alle steder, hvor der opbevares flydende kemikalier. Virksomheden har en beredskabsplan, der beskriver, hvordan medarbejderne skal håndtere fx spild eller brand på lageret. 

Bygning til opbevaring af affald er også opført med tæt betonoverflade og uden mulighed for afløb til kloak, jord eller grundvand.

Påfyldningsplads
Nødgenerator nr. 5 er udover den indbyggede tank også tilsluttet en ekstern olietank på 5.900 l. Tanken er dobbeltvægget og har overfyldningsalarm. Tanken er indvendig korrosionsbeskyttet med anode og har udvendigt fået 3 lag maling. På figur 1 ses placering af olietank og nødgenerator.

Nødgeneratoren er forbundet til kølerum og starter i tilfælde af strømsvigt. Der udføres test af nødgeneratoren én gang om året. Efter testen er udført påfyldes tanken med 200 – 300 l diesel. 

Der etableres en påfyldningsplads på 17,5 m2 med betonbelægning. Påfyldningspladsen tilsluttes sandfang på 800 l og olieudskiller med en kapacitet på 6 l/s. Olieudskilleren er en klasse 1 koalescensudskiller. Situationsplan for påfyldningspladsen ses på bilag 4. 

Fra tanken til generatoren er der etableret dobbeltvæggede dieselrør med lækageovervågning. Rørene er ført under vejen i plastrør. I tilfælde af lækage kommer der en automatisk alarm til personalet. Mellem tanken og dieselrør sidder en pumpe, hvor der ikke er dobbeltrør eller lækageovervågning. 

Dieseltanken, inkl. påfyldningsstuds og pumpe, placeres på betonpladen, så evt. spild i forbindelse med påfyldning eller lækage opdages og dermed kan opsamles. Derudover har sandfanget en afspærringsventil med sensor, der lukker afløbet automatisk i tilfælde af spild. Påfyldningspladsen har opkant, hvilket giver et muligt opsamlingsvolumen på 1,75 m3.   

[image: Et billede, der indeholder tekst, diagram, linje/række, Plan

Indhold genereret af kunstig intelligens kan være forkert.]
                      Figur 1 Placering af olietank

Overfladevand 
Udendørs belægning på holdepladserne tæt ved lagerbygningerne er udført som støbt tæt betonplade med fald mod midten, hvor der er afløbshuller til regnvand. Regnvand ledes først til et regnvandsbassin (firkantet) og derefter til en regnvandssø (oval) mod syd ved lagerhal 1, se bilag 5. Regnvandsbassinet har et lille forbassin til bundfældning af grus mv. og er udført med bentonitmembran, mens der ikke er fast bund i regnvandssøen, og vandet derfor kan nedsive. Udløbet fra regnvandsbassinet til regnvandssøen er udført som et dykket afløb. Fra regnvandssøen ledes vandet til Hedeland. 

Slukningsvand 
Hvis der opstår en brand, hvor der går hul på flere emballager, og der samtidig bruges store mængder vand til slukning, kan der være risiko for, at slukningsvand løber ud ved døre og portåbninger. I tilfælde af aktivering af den automatiske brandalarm lukker en automatventil straks for afvandingen fra regnvandssøen. Alarmen aktiveres ved røgudvikling, og ventilen vil derfor lukke, inden der opstår en egentlig brand, der fx kan medføre strømsvigt. Ved aktivering af sprinklersystem i bygningen vil vandet kunne flyde ud ad døre og porte til den udendørs belægning. Der er etableret et drænsystem på udendørsarealerne, der leder slukningsvandet til regnvandsbassinet og derefter til regnvandssøen. Slukningsvandet vil derefter kunne bortskaffes med slamsuger til modtageanlæg. 

Virksomheden har ved et uheld påkørt sprinklersystemet i et lagerafsnit, hvilket medførte et omfattende vandudslip. Der blev ledt 150.000 liter vand ud på gulvet. Vandet nåede ikke i nærheden af portsluserne. Bygningerne kan derfor indeholde en stor vandmængde, inden det kommer ud til den udendørs belægning. 

Regnvandsbassinet har et vådvolumen på 2.125 m3. Bassinets opstuvningsvolumen er på 4.988 m3. Det vil sige, at der er plads til i alt 2.863 m3 brandslukningsvand. Det nøjagtige volumen af regnvandssøen kendes ikke, men virksomheden, der har designet bassinet, anslår, at der minimum er plads til yderligere 1.000 m3 slukningsvand i søen. 

Der er installeret skumslukningsanlæg i lager til brandfarligt gods. For at undgå brandspredning er lageret opdelt i sektioner, der lukkes med porte i tilfælde af brand. Derudover er der i begge bygninger installeret sprinkleranlæg, der kan udlægge en stor vandmængde for at slukke eller begrænse en brand. Opladning af trucks foregår i særskilt område. 

[bookmark: _Toc209014768]Spildevand

Der foretages vask af lagergulve med gulvvaskemaskiner uden sæbe. Derudover foretages vask af køleskabe og frysere. Brugt vaskevand afledes til spildevandskloak. 
[bookmark: _Toc209014769]
Bedst tilgængelige teknologi, BAT

I henhold til godkendelsesbekendtgørelsen skal virksomheden træffe de nødvendige foranstaltninger til at forebygge og begrænse forureningen ved anvendelse af BAT[footnoteRef:10].  [10:  § 18 og 19 i bekendtgørelse nr. 1027 af 2. september 2024 om godkendelse af listevirksomhed] 


Virksomheden har oplyst, at der er etableret følgende tiltag:

· Opvarmning af lagerhaller sker ved brug af fjernvarme
· Der anvendes ikke stoffer, der er på listen over uønskede stoffer i forbindelse med driften af lagrene 
· Kølerum er tilsluttet køleanlæg baseret på CO2 som kølemiddel 
· Til transport af gods anvendes el-trucks
· Størstedelen af affaldet bortskaffes til genanvendelse

Kommunen vurderer, at til- og frakørsel kan ske uden væsentlige miljømæssige gener for de omkringboende.

Derudover har virksomheden truffet flere foranstaltninger for at undgå forurening af jord og grundvand. Al håndtering af kemikalier foregår indendørs på tæt belægning, og i tilfælde af brand er der mulighed for opsamling af slukningsvand. 

Kommunen vurderer, at virksomhedens indretning og drift lever op til kriterierne for BAT. 


[bookmark: _Toc209014770]KONKLUSION

Udkast til miljøgodkendelse har været sendt i høring hos virksomheden, jf. godkendelsesbekendtgørelsen, § 58 stk. 1.

Virksomhedens bemærkninger er indarbejdet i godkendelsen. På baggrund af ovenstående vurdering og begrundelse vurderer kommunen, at miljøgodkendelsen kan meddeles på de fastsatte vilkår. 

